**vlada republike srbije**

**Projekat „Podrška unapređenju socijalnog uključivanja u Republici Srbiji“,**

**faza 3, 7F -03916.03**

**ZAHTEV ZA DOSTAVLJANJE IZJAVE O ZAINTERESOVANOSTI**

**za organizaciju za razvoj modela dobre prakse i izradu preporuka politika u oblasti inkluzivnog obrazovanja na lokalnom i nacionalnom nivou**

Tim za socijalno uključivanje i smanjenje siromaštva raspisuje konkurs za izbor organizacije civilnog društva (ponuđača sa svojstvom pravnog lica) koja će razviti modele za dobre prakse u inkluzivnom obrazovanju u saradnji sa pet lokalnih udruženja građana. Takođe, izabrana organizacija će unaprediti kapacitete lokalnih udruženja građana za mapiranje obrazovnih potreba, podržati kvalitetnu saradnju među relevantnim akterima i razvoj svesti o važnosti inkluzivnog obrazovanja na lokalnom i nacionalnom nivou.

Ovaj konkurs finansira se sredstvima donacije Švajcarske Konfederacije putem Švajcarske agencije za razvoj i saradnju (SDC) u okviru projekta „Podrška unapređenju socijalnog uključivanja u Republici Srbiji“, faza 3. SDC pruža podršku Vladi Republike Srbije da unapredi proces socijalnog uključivanja u Republici Srbiji. Aktivnosti u okviru Projekta sprovodi Tim za socijalno uključivanje i smanjenje siromaštva, koji je nadležan za jačanje kapaciteta Vlade da razvija i sprovodi politike socijalnog uključivanja zasnovane na primerima dobre prakse EU. Takođe, Tim pruža podršku Vladi da koordinira, prati i izveštava u vezi sa aktivnostima u oblasti socijalnog uključivanja.

**Ciljevi angažovanja**

Izabrana organizacija će razviti modele za dobre za dobre prakse u inkluzivnom obrazovanju u saradnji sa pet lokalnih udruženja građana. Zadatak organizacije biće da unapredi kapacitete lokalnih udruženja građana za mapiranje potreba nastavnika/ca, dece/učenika i roditelja u oblasti inkluzivnog obrazovanja, podrži kvalitetnu saradnju između obrazovnih ustanova i roditelja dece/učenika sa smetnjama u razvoju i razvije svest lokalne zajednice o značaju inkluzivnog obrazovanja. Organizacija će razviti preporuke za unapređenje politika za inkluzivno obrazovanje na lokalnom i nacionalnom nivou.

Pri izboru lokalnih udruženja građana sa kojima će sarađivati, organizacija će imati u vidu zastupljenost predškolske i školske dece/učenika, širu geografsku rasprostranjenost, kao i prisustvo urbanih i ruralnih sredina. U razvoju modela dobre prakse i formulacije preporuka, organizacija će imati poseban fokus na COVID 19 pandemiju i njen uticaj na inkluzivno obrazovanje na nacionalnom i lokalnom nivou.

### Kontekst zadataka

SDC od 2009. pruža podršku Vladi Republike Srbije da unapredi proces socijalnog uključivanja u Republici Srbiji. Faze 1 (2009–2013) i 2 (2013–2017) ovog Programa imale su ključnu ulogu u podizanju svesti Vlade Republike Srbije o siromaštvu i socijalnoj isključenosti i unapređenju njenih kapaciteta za preduzimanje mera na njihovom suzbijanju. **Tokom faza 1 i 2 ostvareni su sledeći ključni rezultati na nivou ishoda:** uspostavljanje Tima za socijalno uključivanje i smanjenje siromaštva 2009. godine; kvalitetniji nacionalni strateški okvir koji bolje odražava potrebe socijalno isključenog stanovništva; osnažena socijalna dimenzija procesa evropskih integracija; unapređeni nacionalni mehanizmi za praćenje i izveštavanje; poboljšani kapaciteti nacionalnih i lokalnih institucija za koordinaciju javnih politika; uvođenje inovativnih instrumenata za procenu uticaja javnih politika na socijalno isključene grupe; jak osećaj vlasništva nad procesom socijalnog uključivanja kod donosilaca odluka i šireg kruga zainteresovanih aktera; promovisanje inovacija u javnim politikama na lokalnom nivou. Trećom fazom programa **operativno upravlja Tim za socijalno uključivanje i smanjenje siromaštva** pri Kabinetu predsednice Vlade kao glavnog korisnika programa u Vladi Republike Srbije.

U realizaciji faze 3 Programa, Tim promoviše inovativne oblike dijaloga sa partnerima i korisnicima i tako povećava održivost reformi i željenih promena u društvu. Željene promene su grupisane i formulisane u **tri glavna ishoda** okrenuta ka nosiocima dužnosti, odnosno krajnjim korisnicima:

**Ishod 1:** Relevantne nacionalne i lokalne institucije delotvornije primenjuju odabrana načela dobrog upravljanja (sa akcentom na participaciji, jednakosti i nediskriminaciji) prilikom ostvarivanja prioriteta socijalnog uključivanja u skladu sa međunarodnim standardima, u oblastima javnih politika koje su povezane sa socijalnim uključivanjem (socijalna zaštita, obrazovanje, zdravlje, zapošljavanje i stanovanje).

**Ishod 2:** Institucije na lokalnom nivou u ciljanim opštinama bolje odgovaraju na potrebe siromašnih i socijalno isključenih građana, i

**Ishod 3:** Osobe u stanju socijalne isključenosti (žene, mladi, Romi/kinje, migranti i osobe sa invaliditetom, posebno u ruralnim i izuzetno siromašnim područjima) osnažene su kroz podršku okruženja da koriste kvalitetne, integrisane i inkluzivne usluge socijalne zaštite, obrazovanja, zapošljavanja, zdravstvene zaštite i stanovanja.

### Projektni zadatak i opis posla/očekivani rezultati

Projektni zadatak obuhvata:

* Mapiranje najmanje 5 lokalnih udruženja građana sa kapacitetom za saradnju sa obrazovnim ustanovama, roditeljima i lokalnom samoupravom;
* Izgradnja kapaciteta lokalnih udruženja građana za mapiranje potreba obrazovnih ustanova i roditelja u oblasti inkluzivnog obrazovanja u njihovoj lokalnoj zajednici, za osetljivost na različitost, pravičnost i dostupnost obrazovanja, kao i za održivost projekata;
* Razvijanje modela efikasne inkluzivne obrazovne prakse dece /učenika iz ranjivih grupa u saradnji sa najmanje pet lokalnih udruženja građana;
* Unapređenje mehanizama za uključivanje učenika iz ranjivih grupa i kreiranje najmanje pet inovativnih modela inkluzivne prakse;
* Iniciranje saradnje između lokalnog udruženja građana sa najmanje jednom obrazovnom ustanovom na lokalu i sa lokalnom samoupravom;
* Priprema preporuka za unapređenje politika na lokalnom i nacionalnom nivou u oblasti inkluzivnog obrazovanja.

Očekivani rezultati:

* Mapiranih 5 udruženja građana iz 5 različitih lokalnih zajednica sa kapacitetom da sarađuju sa (pred)školskim ustanovama, roditeljima i lokalnim samoupravama I kapacitetom da pripreme izveštaj o trenutnom stanju u vezi sa praksama, potrebama I nivom participacije ključnih aktera u inkluzivnom obrazovanju;
* Realizovane aktivnosti za izgradnju kapaciteta 5 mapiiranih udruženja građana;
* Nacrti 5 operativnih planova za razvoja modela za inkluzivno obrazovanje baziranih na mapiranim potrebama;
* Istraživanje radi utvrđivanja da li je projekat doprineo razvoja inkluzivne kulture u (pred)školskoj ustanovi;
* Priprema publikacije o primerima/modelima dobre prakse za inkluzivno obrazovanje;
* Set preporuka za unapređenje lokalnih i nacionalnih politika u oblasti inkluzivnog obrazovanja.

### Trajanje angažmana

Angažman će se sprovoditi u okviru projekta „Podrška unapređenju socijalnog uključivanja u Republici Srbiji”, faza 3, 7F-03916.03, koji se sprovodi do 31. decembra 2021. godine. Organizacija koja ispuni kriterijume biće angažovana u periodu od 1. septembra 2020. godine do 30. septembra 2021. godine.

**\*\*\***

Tim za socijalno uključivanje i smanjenje siromaštva poziva zainteresovane ponuđače da podnesu svoju izjavu o zainteresovanosti za pružanje navedenih usluga.

**Zainteresovana organizacija (ponuđač sa svojstvom pravnog lica) treba da ispunjava sledeće uslove (najviše 40 bodova) :**

* Prethodno iskustvo u oblasti inkluzivnog obrazovanja;
* Prethodno iskustvo u izradi preporuka za unapređenje politika, objavljivanje publikacija i sprovođenju obuka;
* Uspostavljena široka saradnja sa lokalnim akterima u oblasti inkluzivnog obrazovanja (nevladin sektor, (pre) škole, roditelji, javna uprava, lokalne organizacije);

**Predloženi članovi tima treba da ispunjavaju sledeće uslove u kontekstu veština, iskustava i kvalifikacija (najviše 60 bodova):**

1. Vođa / menadžer tima (40 bodova)

* Univerzitetska diploma iz oblasti obrazovanja, društvenih nauka;
* Najmanje 5 godina relevantne ekspertize u inkluzivnom obrazovanju;
* Odlično razumevanje politika i konteksta inkluzivnog obrazovanja u Srbiji;
* Iskustvo u saradnji sa lokalnim akterima (roditeljima, školama, udruženjima građana, lokalnim samoupravama);
* Iskustvo u razvoju i primeni inkluzivnih obrazovnih politika i praksi;
* Veštine upravljanja, planiranja i koordinacije projekata;

2. Ključni stručnjak u oblasti inkluzivnog obrazovanja (20 bodova)

* Univerzitetska diploma iz oblasti obrazovanja, društvenih nauka;
* Iskustvo u sprovođenju obuka za nastavnike u oblasti inkluzivnog obrazovanja;
* Iskustvo u sprovođenju anketa i istraživanja;
* Iskustvo u razvoju okvira, alata za praćenje i vrednovanje postignutih rezultata;

**Izjava o zainteresovanosti treba da sadrži sledeće informacije:** 1) informacije o konsultantu (ponuđaču sa svojstvom pravnog lica) na srpskom jeziku (popuniti formular dat u Prilogu 1); 2) informacije o iskustvu u realizaciji sličnih aktivnosti iz kojih se mogu videti kvalifikacije i sposobnosti da sprovede projektni zadatak (na srpskom jeziku; popuniti formular dat u Prilogu 2), 3) biografije ključnog osoblja na engleskom jeziku.

# Izbor će se vršiti primenom metoda: “Izbor na osnovu kvalifikacija konsultanata“, u skladu sa postupkom predviđenim Prilogom br. 3 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekte „Podrška unapređenju socijalnog uključivanja u Republici Srbiji”, faza 3, koji možete pogledati na <http://socijalnoukljucivanje.gov.rs/wp-content/uploads/2018/08/Prilog-broj-3.doc>.

Molimo da izjavu o zainteresovanosti dostavite elektronskom poštom na adresu [dragana.malidzan@gov.rs](mailto:dragana.malidzan@gov.rs) najkasnije do 24. avgusta 2020. godine do 16h.

**PRILOG 1**

**OBRAZAC IZJAVE O ZAINTERESOVANOSTI**

Izražavamo zainteresovanost **za organizaciju za razvoj modela dobre prakse i izradu preporuka politika u oblasti inkluzivnog obrazovanja na lokalnom i nacionalnom nivou**:

|  |  |
| --- | --- |
| **Naziv Aplikanta (pravnog lica)** |  |
| **Adresa** |  |
| **Broj telefona** |  |
| **E-mail adresa** |  |
| **Kontakt osoba** |  |
| **Ime potpisnika ugovora (zakonski zastupnik organizacije)** |  |
| **PIB/MB** |  |
| **Status (obveznik PDV-a ili ne)** |  |

Ovim potvrđujem da su ovde navedeni i priloženi podaci potpuni i tačni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovlašćeno lice organizacije

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

\_\_\_\_\_\_\_\_\_\_\_\_\_\_\_\_\_\_\_\_\_

Datum

**PRILOG 2**

**Iskustvo u obavljanju sličnih zadataka**

|  |  |  |  |
| --- | --- | --- | --- |
| ***Period trajanja (od – do)*** | ***Lokacija*** | ***Organizacija i kontakt osoba***  ***(ime, prezime i email adresa)*** | ***Opis*** |
|  |  |  |  |
|  |  |  |  |
|  |  |  |  |

**PRILOG 3**

**BIOGRAFIJE ČLANOVA TIMA** (na engleskom jeziku)